b'\n_START_ARTICLE_\nPornofilm\n_START_PARAGRAPH_\nPornofilm er en milliardindustri i porno-industrien. Der findes mange former for pornofilm, blandt andet ophidsende sexscener (h\xc3\xa5rd porno) og bl\xc3\xb8d porno (softcore porno). Desuden kan pornofilm ogs\xc3\xa5 v\xc3\xa6re amat\xc3\xb8rporno med almindelige mennesker, der t\xc3\xa6nder p\xc3\xa5 at blive filmet, eller kan optages med professionelle pornomodeller (en gruppe af sexarbejdere)._NEWLINE_Pornofilmen har grundet den store udbredelse haft stor betydning i forhold til valget af videoformater som VHS og Dvd.\n_START_SECTION_\nHistorie\n_START_PARAGRAPH_\nDe f\xc3\xb8rste pornofilm dukkede op umiddelbart efter filmens opfindelse i 1895. To af de tidlige pionerer var Eug\xc3\xa8ne Pirou og Albert Kirchner. De f\xc3\xb8rste danske pornofilm blev lavet i 1965-1970 med 8mm-kortfilm; der var dog ogs\xc3\xa5 internationale biograffilm som Jeg - en kvinde og Uden en tr\xc3\xa6vl. I 1973 blev I Jomfruens tegn den f\xc3\xb8rste pornografiske film, der havde mainstream-skuespillere med som blandt andre Otto Brandenburg, Poul Bundgaard og Karl Stegger._NEWLINE_I 1998 lavede Zentropa Constance, hvilket fik stor opm\xc3\xa6rksomhed, da Zentropa var det f\xc3\xb8rste mainstream-filmselskab i verden, der begyndte at producere h\xc3\xa5rd porno. Det var blandt andre Katja K, der spillede hovedrollen._NEWLINE_I 1990\'erne opstod den s\xc3\xa5kaldte gonzo-porno, hvor fotografen selv er en af de medvirkende og typisk filmer med et h\xc3\xa5ndholdt videokamera, mens han (eller hun) p\xc3\xa5 lydsporet kommenterer, hvad der foreg\xc3\xa5r, og eventuelt selv deltager aktivt i l\xc3\xb8jerne. Gonzo-formen blev is\xc3\xa6r udviklet af instrukt\xc3\xb8rerne Ed Powers og John "Buttman" Stagliano._NEWLINE_I 1999 begyndte tv-stationen Kanal K\xc3\xb8benhavn at vise h\xc3\xa5rd porno._NEWLINE_Pornoindustrien omsatte i 2013 for knap 100 milliarder amerikanske dollar p\xc3\xa5 verdensplan.'